ddrg/super_eurlex huggingface dataset:
(5)

S cieľom zlepšiť účinné využívanie dostupných finančných prostriedkov na financovanie operácií v rámci operačných programov pre ciele Konvergencia a Regionálna konkurencieschopnosť a zamestnanosť schválených na obdobie rokov 2007 – 2013 v Grécku a podporovaných z fondov by sa mali zvýšiť maximálne miery spolufinancovania a mal by sa zdvihnúť strop pre platby na programy na konci programového obdobia. Aby sa zabezpečilo, že takto uvoľnené zdroje sa účinne využijú na financovanie investícií na miestnej úrovni, mal by sa stanoviť mechanizmus podávania správ.
2.

V článku 32 sa odsek 2 nahrádza takto: „2. Rada dotknutej osobe, subjektu alebo orgánu oznámi svoje rozhodnutie o zaradení do zoznamu podľa odseku 1 tohto článku vrátane dôvodov tohto zaradenia, a to buď priamo, ak je ich adresa známa, alebo prostredníctvom uverejnenia oznámenia, a poskytne takej osobe, subjektu alebo orgánu možnosť predložiť svoje pripomienky. Najmä ak je osoba, subjekt alebo orgán zaradený do prílohy II na základe skutočnosti, že patrí do jednej z kategórií osôb, subjektov alebo orgánov stanovených v článku 15 ods. 1a, táto osoba, subjekt alebo orgán, hoci patrí do takej kategórie, môže predložiť dôkaz a pripomienky prečo zastáva názor, že jej/jeho označenie nie je odôvodnené.“.
(4)

Používaním erytritolu (E 968) sa má zlepšiť aromatický a chuťový profil nápojov so zníženou energetickou hodnotou a nápojov bez pridaných cukrov tak, aby ich chuť pripomínala chuť výrobkov s plným obsahom cukru. V malých dávkach erytritol pôsobí ako zvýrazňovač vône a chuti a pomáha zmierňovať pachuť a pretrvávajúcu sladkú chuť spojené s používaním intenzívnych sladidiel v daných nápojoch. Spotrebitelia by sa tak vďaka nemu dostali ku chutnejším nápojom so zníženou energetickou hodnotou alebo nápojom bez pridaných cukrov.
(10)

Žiadateľ poskytol dostatočné dôkazy na preukázanie toho, že spĺňa všetky tri kritériá uvedené v článku 2 vykonávacieho nariadenia (EÚ) č. 1106/2013. Žiadateľ bol skutočne v stave preukázať, že: i) nevyvážal príslušný výrobok do Únie počas pôvodného obdobia prešetrovania, s výnimkou jednej transakčnej vzorky, ako je podrobne opísané v odôvodnení 11; ii) nie je prepojený s nijakým vývozcom alebo výrobcom v Indii, na ktorých sa vzťahujú antidumpingové opatrenia uložené vykonávacím nariadením (EÚ) č. 1106/2013; a iii) skutočne začal svoj vývoz príslušného výrobku do Únie v júni 2014 a je viazaný ďalšími zmluvnými záväzkami pokračovať v tomto vývoze, a preto mu môže byť priznaná colná sadzba, ktorá sa uplatňuje na spolupracujúce spoločnosti, ktoré neboli zaradené do vzorky, t. j. 5 %, v súlade s článkom 2 vykonávacieho nariadenia (EÚ) 1106/2013; a tento žiadateľ by sa mal doplniť do zoznamu indických spolupracujúcich vyvážajúcich výrobcov nezaradených do vzorky.
(2)

Množstvá, na ktoré sa vzťahujú žiadosti o dovozné povolenia podané od 1. do 7. októbra 2015 na čiastkové obdobie od 1. januára do 31. marca 2016, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(4)

Banánové lupienky sa používajú v raňajkových cereáliách a cukrárskych výrobkoch a takisto sa konzumujú vo forme snackov. Nedávno boli v banánových lupienkoch zistené vysoké množstvá polycyklických aromatických uhľovodíkov. Tieto zistenia súvisia so smažením banánových lupienkov v kokosovom oleji. Preto je vhodné pre banánové lupienky stanoviť maximálne hodnoty obsahu polycyklických aromatických uhľovodíkov. Ako prvý krok, keďže chýbajú údaje o výskyte, zodpovedajú tieto maximálne hodnoty maximálnym hodnotám obsahu kokosového oleja určeného na priamu ľudskú spotrebu alebo na použitie ako zložka v potravinách. Maximálne hodnoty by sa mali preskúmať do dvoch rokov, pričom by sa mali zohľadniť dostupné údaje o výskyte.
„5.

Ahmed Ali Abdullah Sal eh (alias: Ahmed Ali Abdullah Al-Ahmar) Funkcia: bývalý veľvyslanec, bývalý brigádny generál. Dátum narodenia: 25. júl 1972. Štátna príslušnosť: Jemen. Číslo cestovného pasu: a) jemenský cestovný pas č. 17979 na meno Ahmed Ali Abdullah Saleh (uvedené v diplomatickom preukaze totožnosti č. 31/2013/20/003140, pozri nižšie); b) jemenský cestovný pas č. 02117777 vydaný 8.11.2005 na meno Ahmed Ali Abdullah Al-Ahmar; c) jemenský cestovný pas č. 06070777 vydaný 3.12.2014 na meno Ahmed Ali Abdullah Al-Ahmar. Adresa: Spojené arabské emiráty. Ďalšie informácie: Zohrával kľúčovú úlohu pri podpore vojenskej expanzie húthíovcov. Zapájal sa do činností, ktoré ohrozujú mier, bezpečnosť alebo stabilitu Jemenu. Ahmed Saleh je syn bývalého prezidenta Jemenskej republiky Aliho Abdullaha Saleha. Ahmed Ali Abdullah Saleh pochádza z oblasti známej ako Beít al-Ahmar, ktorá sa nachádza približne 20 kilometrov na juhovýchod od hlavného mesta Saná. Diplomatický preukaz totožnosti č.: 31/2013/20/003140, vydaný 7.7.2013 ministerstvom zahraničných vecí Spojených arabských emirátov na meno Ahmed Ali Abdullah Saleh; súčasný stav: zrušený. Dátum označenia zo strany OSN: 14.4.2015. Ďalšie informácie zo súhrnu dôvodov zaradenia do zoznamu, ktoré poskytol sankčný výbor: Ahmed Ali Saleh pôsobí s cieľom oslabiť autoritu prezidenta Hadiho, zvrátiť jeho pokus o reformu armády a zabrániť pokojnému prechodu Jemenu k demokracii. Zohral kľúčovú úlohu pri podpore vojenskej expanzie húthíovcov. Do polovice februára 2013 vydal Ahmed Ali Saleh tisícky nových pušiek brigádam republikánskej gardy a neidentifikovaným kmeňovým šejkom. Tieto zbrane sa pôvodne obstarali v roku 2010 a boli vyhradené na neskoršie použitie s cieľom získať si vernosť ich príjemcov, a tým politickú výhodu. Keď Salehov otec, bývalý prezident Jemenskej republiky Ali Abdullah Saleh, odstúpil v roku 2011 zo svojej funkcie, Ahmed Ali Saleh si udržal svoju pozíciu veliteľa republikánskej gardy Jemenu. Po viac ako roku prezident Hadi odvolal Saleha, no napriek tomu si v jemenskej armáde zachoval značný vplyv aj po tom, ako bol zbavený velenia. Ali Abdullah Saleh bol označený OSN podľa rezolúcie BR OSN č. 2140 v novembri 2014.“
(3)

Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že v prípade kvóty s poradovým číslom 09.4138 sa žiadosti podané počas prvých 10 pracovných dní mesiaca október 2015 podľa článku 4 ods. 1 uvedeného vykonávacieho nariadenia vzťahujú na množstvo, ktoré je väčšie ako dostupné množstvo. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatniť na požadované množstvo v prípade príslušnej kvóty a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(7)

Na účely prepracovania odpočtov podľa nariadenia (EÚ) č. 165/2011 zmeneného vykonávacím nariadením (EÚ) č. 978/2014 by sa malo použiť množstvo predstavujúce 1 441,853 ton. Toto množstvo by sa malo pripočítať k výške odpočtu z rybolovnej kvóty na makrelu na rok 2014, ktorá by sa tak mala zvýšiť z 5 989 na 7 430,853 ton, a súčasne by sa mala odpočítať od výšky odpočtu z rybolovnej kvóty na makrelu na rok 2015, ktorá by sa tak mala znížiť z 9 747 na 8 305,147 ton.
(5)

Hlava IV kapitola IV nariadenia (ES) č. 555/2008 obsahuje pravidlá o súpise a meraní vysadenej plochy. V článku 74 sa stanovujú podrobnosti o ročnej oznamovacej povinnosti v súvislosti so súpisom vinohradníckych oblastí a práv na výsadbu. Toto ustanovenie je potrebné zmeniť s cieľom stanoviť termín, do ktorého by sa oznámenia o súpise práv na výsadbu a súpise hlavných odrôd viniča hroznorodého mali vykonať poslednýkrát, ako aj referenčný deň, na ktorý sa má pri týchto posledných oznámeniach prihliadať. S cieľom získať informácie o celkových právach na výsadbu, ktoré by sa na základe uplatnenia článku 68 nariadenia (EÚ) č. 1308/2013 mohli po 1. januári 2016 zmeniť na povolenia, by tento referenčný deň mal byť posledným dňom fungovania režimu práv na výsadbu, t. j. 31. december 2015. Posledné oznámenia by navyše nemali obsahovať informáciu o súpise vinohradníckych oblastí, keďže táto informácia sa od 1. januára 2016 bude nachádzať v oznámení podľa článku 11 ods. 1 písm. a) vykonávacieho nariadenia (EÚ) 2015/561.
(1)

V prílohe IV k nariadeniu Komisie (ES) č. 1235/2008 (2) naposledy zmenenému vykonávacím nariadením Komisie (EÚ) 2015/931 (3) je spoločnosť Kiwa BCS Öko-Garantie GmbH uvedená ako uznaná inšpekčná organizácia pre výrobky kategórie D pre Južnú Kóreu, hoci toto uznanie bolo zrušené vykonávacím nariadením Komisie (EÚ) 2015/131 (4) po zaradení Kórejskej republiky do prílohy III k nariadeniu (ES) č. 1235/2008. Keďže Kórejská republika je uvedená na zozname uznaných tretích krajín v prílohe III k nariadeniu (ES) č. 1235/2008, pokiaľ ide o kategóriu výrobkov D vrátane spracovávania dovezených zložiek, spoločnosť Kiwa BCS Öko-Garantie GmbH nemôže byť uznaná vo vzťahu ku Kórejskej republike pre túto kategóriu výrobkov podľa článku 10 ods. 2 písm. b) uvedeného nariadenia. Uznanie pre kategóriu výrobkov D by sa preto malo z prílohy IV vypustiť. S cieľom zabezpečiť jednotnosť s terminológiou používanou vo vykonávacom nariadení (EÚ) 2015/131 by sa v ostatných položkách, v ktorých je spoločnosť Kiwa BCS Öko-Garantie GmbH uvedená ako uznaný subjekt, mal názov „Južná Kórea“ nahradiť názvom „Kórejská republika“.
(5)

Fidži, Irak, Marshallove ostrovy a Tonga klasifikovala Svetová banka ako krajiny s nadpriemernými príjmami v rokoch 2013, 2014 a 2015. Tieto krajiny preto už nespĺňajú požiadavky na status zvýhodnenej krajiny podľa VSP na základe článku 4 ods. 1 písm. a) a mali by sa vypustiť z prílohy II k nariadeniu (EÚ) č. 978/2012. Nariadenie o odstránení zvýhodnenej krajiny zo zoznamu zvýhodnených krajín podľa VSP by sa malo uplatňovať po uplynutí jedného roka od dátumu nadobudnutia účinnosti tohto nariadenia. V záujme zjednodušenia a právnej istoty by sa Fidži, Irak, Marshallove ostrovy a Tonga mali vypustiť z prílohy II s účinnosťou od 1. januára 2017.
(4)

V dôsledku všetkých zmien v zozname krajín v prílohe II k nariadeniu (EÚ) č. 978/2012 medzi nadobudnutím účinnosti uvedeného nariadenia a 1. januárom 2015 klesol celkový dovoz do Únie zo všetkých krajín zvýhodnených podľa VSP priemerne za posledné tri po sebe nasledujúce roky (2012 – 2014) na 30,71 %. Triedy S-2a, S-3 a S-5 prílohy V sú špecifické v tom zmysle, že v prípade týchto tried sa celkový dovoz do Únie zo všetkých zvýhodnených krajín podľa VSP znížil veľmi málo (o menej než 10 %). Aby sa proporcionálne zachovala rovnaká váha odstupňovaných tried výrobkov, dva prahy uvedené v prílohe VI by sa preto mali zvýšiť na 47,2 % pre oblasť textilu a 57,0 % pre všetky ostatné sektory s výnimkou tried S-2a, S-3 a S-5 prílohy V, v prípade ktorých by prah mal zostať na súčasnej úrovni.
(10)

Príslušným výrobkom, podľa vymedzenia v odôvodnení 17 predbežného nariadenia, bol acesulfám draselný [draselná soľ 6-metyl-1,2,3-oxatiazín-4(3H)-ón-2,2-dioxidu; číslo CAS RN 55589-62-3] s pôvodom v Čínskej ľudovej republike, ako aj acesulfám draselný s pôvodom v Čínskej ľudovej republike obsiahnutý v určitých prípravkoch a/alebo zmesiach, ktorý v súčasnosti patrí pod číselné znaky KN ex 2106 90 92, ex 2106 90 98, ex 2934 99 90 (kód TARIC 2934999021), ex 3824 90 92, ex 3824 90 93 a ex 3824 90 96.
(7)

Celkový povolený výlov tresky koruškovitej v divízii ICES IIIa a vo vodách Únie divízie IIa a podoblasti IV sa v súčasnosti uplatňuje od 1. januára do 31. októbra 2015. Keďže odporúčanie ICES bude vydané až v poslednom kvartáli v roku 2015, obdobie uplatňovania súčasného celkového povoleného výlovu tresky koruškovitej by sa malo predĺžiť až do konca roku 2015.
(3)

Identifikačné číslo plavidla Medzinárodnej námornej organizácie (IMO) ustanovené v rezolúcii A.1078 (28), ktorú prijala IMO 4. decembra 2013, a v ustanoveniach kapitoly XI-1 predpisu 3 dohovoru SOLAS z roku 1974 by sa malo uplatňovať na rybárske plavidlá Únie bez ohľadu na to, kde pôsobia, a na rybárske plavidlá tretích krajín pôsobiace vo vodách Únie. Identifikačné číslo umožní presnú identifikáciu plavidla, sledovanie a overovanie jeho činnosti v priebehu času, a to bez ohľadu na akékoľvek zmeny názvu, vlastníka či vlajky, a zabezpečí vysledovateľnosť produktov rybného hospodárstva v celom obchodnom reťazci najmä v prípadoch, v ktorých plavidlá môžu byť zapojené do NNN rybolovu.
(1)

Rozhodnutím Rady 2014/668/EÚ (2) Rada schválila podpis v mene Európskej únie a predbežné vykonávanie Dohody o pridružení medzi Európskou úniou a jej členskými štátmi na jednej strane a Ukrajinou na strane druhej. V hlave IV uvedenej dohody a prílohe I-A ku kapitole I sa stanovuje odstránenie ciel na dovoz tovaru s pôvodom na Ukrajine a colné kvóty, z ktorých tri sa vzťahujú na mliečne výrobky. Až do nadobudnutia platnosti uvedenej dohody sú v súlade s nariadením Európskeho parlamentu a Rady (EÚ) č. 374/2014 (3) dovozné colné kvóty na mliečne výrobky pre Ukrajinu zahrnuté vykonávacími nariadeniami Komisie (EÚ) č. 415/2014 (4) a (EÚ) č. 1165/2014 (5) do prílohy I k nariadeniu Komisie (ES) č. 2535/2001 (6) do 31. decembra 2015. Dohoda o pridružení sa bude predbežne uplatňovať od 1. januára 2016.
(4)

Solárne sklo s pôvodom v Čínskej ľudovej republike určené na umiestnenie do colného režimu prepracovanie pod colným dohľadom by v prípade navrhnutia na prepustenie do voľného obehu podliehalo konečnému antidumpingovému clu v súlade s vykonávacím nariadením Komisie (EÚ) č. 470/2014 (3) alebo konečnému vyrovnávaciemu clu v súlade s vykonávacím nariadením Komisie (EÚ) č. 471/2014 (4).
(2)

V Spojenom kráľovstve boli právne predpisy na vykonávanie pravidiel Únie týkajúcich sa priamych platieb vo Walese zrušené rozhodnutím vnútroštátneho súdu. V dôsledku toho prijalo Spojené kráľovstvo nové rozhodnutia o vykonávaní priamych platieb vo Walese a oznámilo ich Komisii. Povinnosť zabezpečiť, aby dané nové rozhodnutia boli v súlade s uplatniteľným právnym rámcom a všeobecnými zásadami práva EÚ, síce pripadá Spojenému kráľovstvu, no je vhodné dané nové rozhodnutia zohľadniť. Konkrétne to znamená, že vzhľadom na to, že tieto nové rozhodnutia majú vplyv na výpočet ročných vnútroštátnych stropov na rok 2015 pre režim základných platieb a platieb pre mladých poľnohospodárov v Spojenom kráľovstve, je vhodné zmeniť tieto stropy zodpovedajúcim spôsobom. Okrem toho je na základe daných rozhodnutí vhodné stanoviť pre Spojené kráľovstvo strop pre redistributívnu platbu na rok 2015.
(2)

Rozhodnutím 2009/2 (4), ktoré prijala výkonná rada dohovoru CLRTAP na svojom 27. zasadnutí od 14. do 18. decembra 2009, boli chlórované parafíny s krátkym reťazcom (ďalej len „SCCP“) identifikované ako perzistentné organické znečisťujúce látky. Doplnili sa teda do Protokolu na účely vylúčenia s dvoma výnimkami: použitie ako spomaľovače horenia v gume dopravníkových pásov používaných v ťažobnom priemysle alebo v tesniacich materiáloch pri stavbe priehrad. Rozhodnutie 2009/2 zaväzuje zmluvné strany protokolu vylúčiť tieto dve použitia hneď, ako budú dostupné vhodné alternatívy. Rozhodnutie 2009/2 bolo do právnych predpisov Únie transponované nariadením Komisie (EÚ) č. 519/2012 (5), ktorým sa SCCP zaradili do prílohy I k nariadeniu (ES) č. 850/2004.
22A

Plodiace rastliny sa účtujú rovnakým spôsobom ako položky nehnuteľností, strojov a zariadení vyrobených vo vlastnej réžii pred dopravou na miesto určenia a uvedením do stavu, v ktorom sú schopné prevádzky, ktorej spôsob určil manažment. V dôsledku toho by sa odkazy na „zhotovenie“ v tomto štandarde mali chápať ako vzťahujúce sa na činnosti, ktoré sú potrebné na pestovanie plodiacich rastlín pred dopravou na miesto určenia a uvedením do stavu, v ktorom sú schopné prevádzky, ktorej spôsob určil manažment.
3.

Vkladá sa tento článok 159a: „Článok 159a Príspevok do trustového fondu Únie pre vonkajšie akcie 1. V rámci zložky regionálny rozvoj a zložky rozvoj ľudských zdrojov sa na účel plnenia cieľov stanovených v príslušnom operačnom programe na príslušnom území, na ktorom sa program realizuje, môžu operácie vykonávať prostredníctvom príspevkov do trustových fondov EÚ. 2. Pokiaľ ide o príspevok do trustového fondu, príslušný operačný program obsahuje len tieto informácie: a) súhrnné posúdenie súladu tohto príspevku s cieľmi trustového fondu; b) v prípade zložky regionálny rozvoj informácie o prioritnej osi, ktorá sa týka jedinej operácie, pričom sa uvedú aj ostatné prioritné osi so zreteľom na oprávnené výdavky, ktoré môžu čiastočne pokrývať aj náklady na správu trustového fondu, ako sa stanovuje v článku 187 ods. 7 nariadenia (EÚ, Euratom) č. 966/2012; c) v prípade zložky rozvoj ľudských zdrojov informácie o opatrení, ktorá sa týka jedinej operácie v rámci danej prioritnej osi, pričom sa uvedú aj ostatné opatrenia v rámci tejto prioritné osi so zreteľom na oprávnené výdavky, ktoré môžu čiastočne pokrývať aj náklady na správu trustového fondu, ako sa stanovuje v článku 187 ods. 7 nariadenia (EÚ, Euratom) č. 966/2012; d) určenie trustového fondu ako konečného príjemcu; e) výška príspevku. 3. Články 150 a 157 sa nevzťahujú na príspevky do trustového fondu. 4. Príspevok do trustového fondu nepodlieha kontrolám ex ante podľa článku 14; monitorovaniu sektorovým monitorovacím výborom podľa článkov 59, 167 a 169; postupu výberu operácií stanovenému v článku 158; a hodnoteniam podľa článku 166. 5. V príslušnej finančnej dohode uzatvorenej medzi Komisiou a prijímajúcou krajinou sa stanovia podrobné vykonávacie pravidlá týkajúce sa príspevku do trustového fondu. V prípade potreby sa môžu tieto pravidlá stanoviť aj v rámci príslušného operačného programu. Podrobné vykonávacie pravidlá sa týkajú najmä: a) povinností orgánov v prijímajúcej krajine; b) podávania správ, hodnotenia a monitorovania; c) ustanovení, podľa ktorých sa príspevok v celej výške alebo jeho časť vráti do príslušného programu v prípade likvidácie trustového fondu v súlade s článkom 187 ods. 5 nariadenia (EÚ, Euratom) č. 966/2012. 6. Výdavky vynaložené v súvislosti s príspevkom do trustového fondu sú oprávnené odo dňa zriadenia tohto trustového fondu. Pri ukončovaní programu sa v osvedčenom výkaze výdavkov uvedie celková suma príspevku, v súvislosti s ktorým prijala výkonná rada do 31. decembra 2017 rozhodnutie o pridelení finančných prostriedkov pre jednotlivé akcie na účely plnenia cieľov stanovených v príslušnom programe na príslušnom území, na ktorom sa program realizuje. 7. V prípade žiadosti o vyplatenie priebežnej platby v súvislosti s príspevkom do trustového fondu z rozpočtových záväzkov prijatých do 31. decembra 2012 sa neuplatňuje posledná veta článku 161 ods. 1 tretieho pododseku. Národný povoľujúci úradník v osvedčenom výkaze výdavkov, ktorý sa predloží do 31. decembra 2015, osvedčí, že príspevok do trustového fondu určeného v príslušnom programe bol zaplatený.“
(9)

Nariadením (EÚ) č. 1380/2013 sa stanovuje cieľ spoločnej rybárskej politiky dosiahnuť do roku 2015, pokiaľ je to možné, mieru využívania na úrovni maximálneho udržateľného výnosu a postupne rastúcim tempom najneskôr do roku 2020 pre všetky populácie. Keďže dosiahnutie uvedenej miery využívania do roku 2016 by malo vážne dôsledky pre sociálnu a hospodársku udržateľnosť flotíl loviacich šproty a slede, je akceptovateľné, aby sa táto miera využívania dosiahla do konca roka 2017. Rybolovné možnosti na rok 2016 by sa pre uvedené populácie mali stanoviť takým spôsobom, aby sa zabezpečilo, že sa miera využívania na úrovni maximálneho udržateľného výnosu dosiahne postupne rastúcim tempom do uvedeného dátumu.
98C

V situácii, ak je hlavným obmedzujúcim činiteľom inherentným pre príslušný nehmotný majetok dosiahnutie určitej hladiny výnosu, môže byť vhodným základom pre odpisovanie výnos. Jednotka by napr. mohla nadobudnúť koncesiu na prieskum a ťažbu zlata v určitej zlatej bani. Skončenie platnosti zmluvy by mohlo byť napr. viazané na dosiahnutie určitého stanoveného celkového výnosu z ťažby (v zmluve sa napr. môže umožňovať ťažba až do momentu dosiahnutia celkového kumulatívneho výnosu z predaja zlata 2 mld. menových jednotiek), a nie na obdobie ťažby, resp. množstvo vyťaženého zlata. Iným príkladom by mohlo byť napríklad právo prevádzkovania cesty spoplatnenej mýtom, ktoré by bolo viazané na dosiahnutie určitého stanoveného celkového výnosu z kumulatívneho účtovaného mýtneho (v zmluve by sa napr. umožňovala prevádzka takejto cesty až do momentu dosiahnutia celkového kumulatívneho výnosu z mýtneho za jej použitie nedosiahne 100 mil. menových jednotiek). V prípade, že bol v zmluve ako hlavný obmedzujúci činiteľ inherentný pre príslušný nehmotný majetok stanovený výnos, môže byť za vhodný základ pre odpisovanie nehmotného majetku stanovený celkový výnos, ktorý sa má vytvoriť, pod podmienkou, že je v zmluve pevne stanovený celkový výnos, ktorý sa má vytvoriť, ktorý sa použije ako základe na účely určenia odpisovania. …
1.

Časť 1 sa mení takto: a) položka týkajúca sa endosulfánu sa vypúšťa. b) dopĺňajú sa tieto položky: Chemikália Číslo CAS Číslo Einecs Kód KN (***) Podkategória (*) Obmedzenie použitia (**) Krajiny, pre ktoré nie je potrebné oznámenie „1,1-dichlóretén 75-35-4 200-864-0 ex 2903 29 00 i(2) sr 1,1,2-trichlóretán 79-00-5 201-166-9 ex 2903 19 80 i(2) sr 1,1,1,2-tetrachlóretán 630-20-6 211-135-1 ex 2903 19 80 i(2) sr 1,1,2,2-tetrachlóretán 79-34-5 201-197-8 ex 2903 19 80 i(2) sr dibutylcínové zlúčeniny 683-18-1 77-58-7 1067-33-0 a iné 211-670-0 201-039-8 213-928-8 a iné ex 2931 90 80 i(2) sr dioktylcínové zlúčeniny 3542-36-7 870-08-6 16091-18-2 a iné 222-583-2 212-791-1 240-253-6 a iné ex 2931 90 80 i(2) sr fenbutatín-oxid 13356-08-6 236-407-7 ex 2931 90 80 p(1) b zlúčeniny olova 598-63-0 1319-46-6 7446-14-2 7784-40-9 7758-97-6 1344-37-2 25808-74-6 13424-46-9 301-04-2 7446-27-7 15245-44-0 a iné 209-943-4 215-290-6 231-198-9 232-064-2 231-846-0 215-693-7 247-278-1 236-542-1 206-104-4 231-205-5 239-290-0 a iné ex 2836 99 17 ex 3206 49 70 ex 2833 29 60 ex 2842 90 80 ex 2841 50 00 ex 3206 20 00 ex 2826 90 80 ex 2850 00 60 ex 2915 29 00 ex 2835 29 90 ex 2908 99 00 i(2) sr pentachlóretán 76-01-7 200-925-1 ex 2903 19 80 i(2) sr trichlórbenzén 120-82-1 204-428-0 ex 2903 99 90 i(2) sr“ c) Pojem „Kód KN“ v názve stĺpca sa nahrádza pojmom „Kód KN (***)“. d) Dopĺňa sa nasledujúca poznámka pod čiarou: „(***) Predpona ‚ex-‘ pred kódom znamená, že do tejto podpoložky môžu patriť aj iné chemikálie ako tie, ktoré sú uvedené v stĺpci ‚Chemikália‘.“
Dátum zaradenia do zoznamu

„159.

Oil Industry Pension Fund Investment Company (OPIC)

č. 234, Taleghani St, Teherán, Irán

OPIC významne podporuje iránsku vládu tým, že rôznym subjektom napojeným na iránsku vládu vrátane dcérskych firiem štátnych spoločností (NIOC) poskytuje finančné zdroje a finančné služby na účely ropných a plynárenských rozvojových projektov. OPIC je tiež vlastníkom spoločnosti IOEC (Iranian Offshore Engineering Construction Co.), ktorá je zaradená do zoznamu EÚ z dôvodu poskytovania logistickej podpory iránskej vláde. Ropný a plynárenský sektor je pre iránsku vládu významným zdrojom financovania, pričom existuje potenciálne prepojenie medzi ropnými príjmami Iránu z jeho energetického sektora a financovaním činností Iránu citlivých z hľadiska šírenia zbraní. Výkonným riaditeľom OPIC je Naser Maleki, ktorý je zaradený do zoznamu Organizácie Spojených národov na základe toho, že stojí na čele Shahid Hemat Industrial Group (SHIG), a je aj predstaviteľom MODAFL (iránskeho ministerstva obrany a logistiky ozbrojených síl), ktorý dohliada nad prácou v rámci programu balistických rakiet Shabab 3 (v súčasnosti používané iránske balistické rakety s dlhým doletom). Skupina SHIG je zaradená do zoznamu OSN na základe toho, že je podriadeným subjektom Aerospaces Industries Organization (AIO, ktorá je zaradená do zoznamu EÚ) a podieľa sa na iránskom programe balistických rakiet. Preto je spoločnosť OPIC priamo spojená s jadrovými činnosťami Iránu citlivými z hľadiska šírenia alebo s vývojom nosných systémov jadrových zbraní.
e)

vykonanie testu na zníženie hodnoty peňazotvornej jednotky, ku ktorej sa alokoval goodwill, a to najmenej raz ročne ako aj vždy, keď existuje náznak, že by hodnota jednotky mohla byť znížená, ako to požaduje IAS 36 Zníženie hodnoty majetku v prípade goodwillu nadobudnutého v rámci podnikovej kombinácie.